Antti Toivonen

Antti Kalevi Toivonen (s. 25. helmikuuta 1985 Turku) on suomalainen pikajuoksija.

Toivosella on kaksi Suomen mestaruutta 400 metrin juoksussa, ensimmäinen kulta tuli Vaasassa 2004 silloisella ennätysajallaan 47,79 ja toinen Jyväskylässä 2006 ajalla 47,20. Porissa 2005 Toivonen oli viides. Halli-SM-kisoissa 2006 hän oli 400 metrillä hopealla.

Toivosen ennätyksiä ovat 100 metrin 10,92, 200 metrin 21,74 ja 400 metrin 47,14. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 60 metrillä (13-vuotiaiden SE 7,58), 200 metrillä (12-vuotiaiden SE 26,12 ja 13-vuotiaiden SE 24,77), 300 metrillä (13-vuotiaiden SE 38,25 ja 15-vuotiaiden SE 35,69), 400 metrillä (15-vuotiaiden SE 50,98) ja 600 metrillä (13-vuotiaiden SE 1.30,42). 

 Lähteet 

Luokka:Suomalaiset pikajuoksijat
Luokka:Vuonna 1985 syntyneet
Luokka:Elävät henkilöt